open-index/open-wikipedia-markdown huggingface dataset:
ন্যাশনাল ব্যাংক অব পাকিস্তান

**ন্যাশনাল ব্যাংক অব পাকিস্তান** (**NBP**) হচ্ছে পাকিস্তানের একটি প্রধান বাণিজ্যিক ব্যাংক এবং এর সদরদপ্তর করাচীতে অবস্থিত। রাষ্ট্রায়ত্ত ব্যাংক হওয়া সত্বেও এটি বাণিজ্যিক কার্যক্রম পরিচালনা করে।

ব্যাংকটি বাণিজ্যিক এবং পাবলিক উভয় ব্যাংকিং সেবাই প্রদান করে। মূলধন বাজারে ব্যাংকটির অবস্থান প্রধান। এটি বিনিয়োগ ব্যাংকিং,রিটেইল এবং কনজ্যুমার ব্যাংকিং,কর্পোরেট বিনিয়োগ ব্যাংকিং,কৃষি অর্থায়ন, সঞ্চিতি সেবা ইত্যাদি ব্যাংকিং সেবা প্রদান করে।
২০১২-এর হিসেবে ব্যাংকটির পাকিস্তানে ১,২৮০ টি শাখা রয়েছে এবং  সম্পদের পরিমাণ মার্কিন ডলারের হিসাবে ১২.২৯৩ বিলিয়ন ডলার। দেশের বাইরেও এর কিছু অফিস বেইজিং,তাশখন্দ,শিকাগো,লন্ডন এবং টরেন্টোতে অবস্থিত।

কনজ্যুমার পন্যে উৎপাদনে এটি সমাজে ব্যাপক সহযোগিতা করে থাকে এবং সামজিক কর্তব্য পালন করে থাকে। জনসংখ্যার নিম্ন এবং মধ্য আয়ের মানুষদের সুবিধার জন্য বিশেষভাবে কিছু সঞ্চয় হিসাব  পদ্বতি তৈরি করা হয়েছে। এটি বিশেষভাবে কিছু ক্ষুদ্র অর্থায়ন করে থাকে অনেক ক্ষেত্রে। যেমন : কৃষি,ব্যবসায় এবং শিল্প ক্ষেত্রে, কার্য-ই-হাসনা হিসাব শিক্ষার্থীদের জন্য,বেকার লোকদের আত্ন-কর্মসংস্থান লোনেরর হিসাব পদ্বতি,গন পরিবহন হিসাব পদ্বতি ইত্যাদি। ইসলামী শরীয়াত পদ্বতিতেও অনেক ক্ষেত্রে ব্যাংকিং সেবা প্রদান করে। প্রবাসী পাকিস্তানিদের পাঠানো টাকা উত্তোলনের জন্য আলাদা রেমিটেন্স সেবাও প্রদান করে থাকে।

ব্যাংকটি প্রতিবছর উর্দু  এবং অন্যান্য  স্বীকৃত ভাষায় লিখিত সেরা বই রচয়িতাদের পুরস্কার প্রদান করে। পাকিস্তানের ক্রীড়া ক্ষেত্রে ন্যাশনাল ব্যাংক অব পাকিস্তান হচ্ছে সবচেয়ে বড় পৃষ্ঠপোষক।

## ইতিহাস
১৯৪৯ সালে ন্যাশনাল ব্যাংক অব পাকিস্তান অধ্যাদেশ বলে ন্যাশনাল ব্যাংক অব পাকিস্তান প্রতিষ্ঠিত হয় রাষ্ট্রায়ত্ব মালিকানায়। যখন পাকিস্তান কেন্দ্রীয় ব্যাংকের কোনো শাখা ছিলনা তখন ন্যাশনাল ব্যাংক অব পাকিস্তান কেন্দ্রীয় ব্যাংকের এজেন্ট হিসেবে কার্যক্রম পরিচালনা করতো। এটি সরকারের ট্রেজারি কার্যক্রমও পরিচালনা করতো। এর প্রথম শাখা ছিল পূর্ব পাকিস্তানের পাট উৎপন্ন এলাকায় কিন্তু অফিস ছিল করাচী এবং লাহোরে।

## আরও দেখুন
* বাংলাদেশ ব্যাংক;
* বাংলাদেশের ব্যাংকের তালিকা।

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট ।

বিষয়শ্রেণী:পাকিস্তানের ব্যাংক
বিষয়শ্রেণী:আর্থিক প্রতিষ্ঠান
বিষয়শ্রেণী:১৯৪৯-এ প্রতিষ্ঠিত ব্যাংক
বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি
বিষয়শ্রেণী:পাকিস্তানের সরকারি মালিকানাধীন ব্যাংক
বিষয়শ্রেণী:১৯৪৯-এ প্রতিষ্ঠিত পাকিস্তানি কোম্পানি
বিষয়শ্রেণী:করাচি ভিত্তিক কোম্পানি
বিষয়শ্রেণী:পাকিস্তানে সদর দপ্তর বহুজাতিক কোম্পানি
সাওদা বিনতে জামআ

**সাওদা বিনতে জামা** ছিলেন মুহাম্মাদের স্ত্রী এবং মুসলিমরা তাকে উম্মুল মুমিনুন হিসাবে সম্মান করে।

## জীবন
সাওদা বিনতে জামার পিতা যা’মা ইবনে কাস মক্কার কুরাইশ গোত্রের আমির ইবনে লুআই বংশের ছিলেন। তার মাতা আল-সামস্ বিনতে কাস মদিনার বংশের বনু নাজযার। তিনি ইসলামের প্রাথমিক পর্যায়ে যারা হযরত মুহাম্মদের (সঃ) এর নির্দেশে আবিসিনিয়ায় হিজরত করেছিলেন তিনি তাদের অন্যতম ছিলেন।

তিনি আস-সাকরান ইবনে আমরকে বিয়ে করেন। তাদের ছেলে আবদুর রহমান ইবনে সাকরান জালুলা যুদ্ধে নিহত হন।

## তথ্যসূত্র

## বহিঃসংযোগ
*2 Muslims.com
*SAWDA bint Zam'a
বিষয়শ্রেণী:৫৭০-এ জন্ম
বিষয়শ্রেণী:৬৭৪-এ মৃত্যু
বিষয়শ্রেণী:মুহাম্মাদের স্ত্রী
বিষয়শ্রেণী:নারী সাহাবা
বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:জান্নাতুল বাকিতে সমাধিস্থ
তেমু

**তেমু** বা আলপাইন চোঘ (বৈজ্ঞানিক নামঃ *Pyrrhocorax graculus*), হলুদ ঠোঁটের চোঘ নামেও পরিচিত, কাক পরিবারের সদস্যা। পাইরোকোর‍্যাক্স গণের মাত্র দুটি প্রজাতি রয়েছে এরা তার একটি। এদের দুটি উপ প্রজাতি স্পেন থেকে শুরু করে ইউরোপের দক্ষিণাংশে এবং উত্তর আফ্রিকা থেক মধ্য এশিয়া এবন নেপালের উচু পার্বত্য এলাকায় বাস করে। এরাই সম্ভবত পাখিদের মধ্যে সব থেকে উচুতে বাসা বাঁধা পাখি।

## শ্রেণীবিন্যাস

১৭৬৬ সালে ক্যারোলাস লিনিয়াস তার সিস্টেমা ন্যাচারাই গ্রন্থে আলপাইন চোঘকে প্রথমে করভাস গ্রাকুলাস হিসেবে উল্লেখ করেন। ১৭৭১ সালে ইংরেজ পক্ষীবিদ মারমাডিউক টুন্সটাল তার অর্নিথোলজিয়া ব্রিটানিকারে একে পাইরোকোর‍্যাক্স গণে স্থানান্তর করেন। এদের গণ নাম এসেছে গ্রীক πύρρος (purrhos), "অগ্নি শিখার রঙ", and κόραξ (korax), "দাঁড় কাক" থেকে।

## বর্ণনা

পূর্নবয়স্ক নোমিনেট, আলপাইন চোঘের উপ প্রজাতি, পাখনার রঙ কুচকুচে কালো, ছোট হলুদ ঠোঁট, গাঢ় বাদামী আইরিস এবং লাল পা। এরা লাল ঠোঁট চোঘ থেকে সামান্য ছোট, ৩৭-৩৯ সেমি লম্বা, লেজ ১২-১৪ সেমি এবং ডানার দৈর্ঘ্য ৭৫-৮৫ সেমি। এরা ভালো উড়তে পারে। পুরুষ এবং স্ত্রী পাখি দেখতে একই রকম হলেও পুরুষ পাখি আকারে কিছুটা বড় হয়।

## বাসস্থান
আলপাইন পাখি পর্বত এলাকায় দেখতে পাওয়া যায়। স্পেনের পূর্বাঞ্চল থেকে ইউরোপের দক্ষিণাঞ্চল, মধ্য এশিয়ার আল্পস পর্বত মালা, হিমালয় থেকে চীনের পশ্চিমাঞ্চলে এরা বাস করে। মরোক্কো। কর্সিকা এবং ক্রিট এ এদের দেখতে পাওয়া যায়। এরা এদের নির্দিষ্ট অঞ্চলেই বাস করে, কখনো অভিবাসী হয় না।

## স্বভাব
আলপাইন চোঘ একগামী, শীত ও গ্রীষ্মকালে এবং বছরের পর বছর এরা সংগীর প্রতি টান দেখিয়ে থাকে। এরা মে'র শুরুর দিকে বাসা তৈরী শুরু করে। এরা কলোনি আকারে না থাকলে পাশাপাশি কয়েক জোড়া পাখি বাসা বাঁধে।

এরা ৩ থেকে ৫ টি ডিম পাড়ে। ডিমের রঙ ক্রিম অথবা হালকা সবুজাভ হয়, ছোট ছোট বাদামী ফোটা থাকে। স্ত্রী পাখি ১৪-২১ দিন ডিমে তা দেওয়ার পরে বাচ্চা ফুটে বের হয়।

## তথ্যসূত্র

## বহিঃসংযোগ
* Ageing and sexing (PDF; 0.86 MB) by Javier Blasco-Zumeta & Gerd-Michael Heinze
* Alpine chough videos, photos & sounds  on the Internet Bird Collection

বিষয়শ্রেণী:ইউরোপের পাখি
বিষয়শ্রেণী:এশিয়ার পাখি
বিষয়শ্রেণী:১৭৬৬-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বতসোয়ানা–বাংলাদেশ সম্পর্ক

**বাংলাদেশ–বতসোয়ানা সম্পর্ক** হল বাংলাদেশ এবং বতসোয়ানা রাষ্ট্রদ্বয়ের মধ্যকার দ্বিপাক্ষিক সম্পর্ক।

## অর্থনৈতিক সহযোগিতা
বাংলাদেশ এবং বতসোয়ানা উভয়েই পারস্পরিক অর্থনৈতিক কর্মকাণ্ড সম্প্রসারণে আগ্রহ প্রকাশ করেছে এবং সেই মর্মে প্রয়োজনীয় পদক্ষেপ গ্রহণে উদ্যোগী হয়েছে। বতসোয়ানা বাংলাদেশে যৌথ বস্ত্রশিল্প স্থাপনে আগ্রহ প্রকাশ করেছে। ঔষধ শিল্পের উন্নয়নে বাংলাদেশের সহযোগিতাও তারা কামনা করেছে। ২০০৯ সালে নিট পোশাকশিল্প মালিকদের সংগঠন বাংলাদেশ নিটওয়ার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন (বিকেএমইএ) এর সভাপতিসহ উচ্চপদস্থ ব্যবসায়ীদের একটি দল ২০০৯ সালে বতসোয়ানায় সফর করে। এ সফরের উদ্দেশ্য ছিল দ্বিপাক্ষিক বাণিজ্য ও বিনিয়োগ বাড়ানোর জন্য যথাযথ পথের অনুসন্ধান। একই বছর, বাংলাদেশ এবং বতসোয়ানার মধ্যে ধারণক্ষমতা বৃদ্ধি, অর্থনৈতিক ও ব্যবসায়িক তথ্য বিনিময়, রপ্তানি উন্নয়ন, ভাবমূর্তির তৈরি এবং ক্ষুদ্র ও ছোট উদ্যোগে বিনিয়োগ প্রভৃতি বিষয়ে একটি সমঝোতা স্মারক স্বাক্ষরিত হয়। ২০১৩ সালে বাংলাদেশ বাণিজ্য মন্ত্রণালয়ের একটি দল বতসোয়ানায় সফর করে।

## অন্যান্য সহযোগিতা
খেলাধুলা ও সংস্কৃতি খাতে বাংলাদেশের সাথে একটি চুক্তির ব্যাপারে বতসোয়ানা আগ্রহ প্রকাশ করেছে। বতসোয়ানার সাবেক রাষ্ট্রপতি ফেস্টাস গোন্তেবানিয়ে মোগ্যা বতসোয়ানার ক্রিকেটের উন্নয়নের জন্য বাংলাদেশের সমর্থন ও সহযোগিতা আশা করে। বতসোয়ানা কৃষি খাতের উন্নয়নের জন্য বাংলাদেশী কৃষিবিদদের নিয়োগের ব্যাপারে আগ্রহ প্রকাশ করে।

## বাংলাদেশী প্রবাসী
২০১৩ সালে চিকিৎসক, নার্স এবং প্রকৌশলীসহ প্রায় ২০,০০০ বাংলাদেশী কর্মকর্তা বতসোয়ানায় নিয়োজিত হয়।

## তথ্যসূত্র

বিষয়শ্রেণী:বাংলাদেশ–বতসোয়ানা সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
বিষয়শ্রেণী:বতসোয়ানার দ্বিপাক্ষিক সম্পর্ক
বিষয়শ্রেণী:বাংলাদেশ ও কমনওয়েলথ অব নেশন্স
কানাই ধাপ

**কানাই ধাপ** বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
কানাই ধাপ একটি প্রত্নতাত্ত্বিক স্থাপনা। এটি গড়ের পশ্চিমে বামনপাড়া গ্রাম অবস্থিত। এখানে যে উল্লেখযোগ্য ঢিবিটি দৃষ্টিগোচর হয় তা ‘কানাই ধাপ’ নামে পরিচিত । মহাস্থান গড় থেকে দেড় কিলোমিটার পশ্চিমে এটি অবস্থিত।

## বিবরণ
১৮৫২ সালে এ গ্রামে যে সকল মুদ্রা আবিষ্কৃত হয়েছে এদের দু’ খানাতে গুপ্ত রাজত্বের প্রমাণ পাওয়া যায়। রাজেন্দ্রলাল মিত্রের বর্ণনানুযায়ী জানা যায় যে, এ দুটি মুদ্রার একটিতে সম্মুখে মহিন্দ্র সিংহ ও পশ্চাতে মহেন্দ্রগুপ্ত নামান্কিত এবং দ্বিতীয় মুদ্রায় চন্দ্রগুপ্তের নামান্কিত রয়েছে। তাতে অনুমিত হয় যে, এদের রাজত্বকাল ছিল খৃষ্টীয় অব্দে দ্বিতীয় ও তৃতীয় শতাব্দীতে । এই মুদ্রা দু’ খানিতে মিঃ বিভারিজ কর্তৃক এসিয়াটিক সোসাইটিতে প্রেরিত হয় । স্যার কানিংহামের মতানুসারে এই মুদ্রাগুলোতে উল্লখিত “মহেন্দ্রগুপ্ত” কুমারগুপ্তরই উপাধি মাত্র । এতে আরো প্রমাণিত হয় যে, “মহেন্দ্র” কুমার গুপ্তের উপনাম এবং ইনি দ্বিতীয় চন্দ্রগুপ্তের পুত্র । তার রাজত্বকাল ছিল ৪১৩ হতে ৪৫৫ শতাব্দ পর্যন্ত।

## প্রত্নবস্ত্ত
এই ধাপের আশেপাশের বাসীন্দারা প্রত্নঢিবিটি থেকে গুপ্তযুগের কিছু পোড়ামাটির ফলক পেয়েছিল বলে জানা যায়। এছাড়াও আদি বাংলা অক্ষরের সীল পাওয়া যায়।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:বগুড়া জেলার দর্শনীয় স্থান
বিষয়শ্রেণী:বগুড়া জেলার প্রত্নতাত্ত্বিক স্থাপনা
জ্বলো চিতাবাঘ

***জ্বলো চিতাবাঘ*** বাংলাদেশী কবি হুমায়ুন আজাদ রচিত দ্বিতীয় কাব্যগ্রন্থ। ১৯৮০ সালের মার্চে খান ব্রাদার্স অ্যান্ড কোং, ঢাকা, বাংলাদেশ থেকে এটি গ্রন্থাকারে প্রথম প্রকাশিত হয়। পরবর্তীতে এটি নওরোজ কিতাবিস্তান এবং আগামী প্রকাশনী থেকে প্রকাশিত হয়।

## কবিতার তালিকা
এই বইটিতে মোট ৪৯টি কবিতা সংকলিত হয়েছে। কবিতাগুলোতে প্রেম, পরাবাস্তবতা, প্রকৃতি-বিরোধ ধারণা, আত্মজিজ্ঞাসা, আত্মগৌরব, আত্মপ্রচার, ব্যক্তি, রাষ্ট্র, সমাজ এবং ব্যক্তিগত অপারগতামূলকতা রয়েছে। প্রথম কাব্যগ্রন্থ অলৌকিক ইস্টিমারের থেকে ভিন্ন রকমের আবেগ নিয়ে হুমায়ুন আজাদ এই কবিতাটির বই লিখেছিলেন, 'অনুজের কবরপার্শ্বে' কবিতাটি ছিলো তার নিজেরই মৃত ভাই কালামের স্মৃতির উদ্দেশ্যের প্রতি।  'পরাবাস্তব বাংলা' কবিতাটির একটি অংশ হুমায়ুন আজাদ তার নিজেরই উপন্যাস *[[ছাপ্পান্নো হাজার বর্গমাইল]]* (১৯৯৪) এর প্রথম পরিচ্ছেদ 'শেষরাতে বিপ্লব এবং গুবরেপোকার দল'-এ ব্যবহার করেছিলেন।

* সৌন্দর্য
* শত্রুদের মধ্যে
* প্রেমিকার মৃত্যুতে
* নৌকো
* সবুজ সাবমেরিন
* পোশাকপরিচ্ছদ
* সান্ধ্যআইন
* পাপ
* শ্লোগান
* স্নান
* ঘণ্টাধ্বনি ঘুমের ভেতরে
* পরাবাস্তব বাংলা
* আধঘণ্টা বৃষ্টি
* থাবা
* পাড়াপ্রতিবেশী
* এসকেলেটর
* প্রেম
* তোমার সৌন্দর্য
* উত্থান
* নৈশ বাস্তবতা
* ধর্ষণ
* ভূতভবিষ্যৎ
* মাতাল
* পতনের আংটি
* ঠিক সময়ে আগুন নেভানো হয়েছিলো
* থীবী
* তুমি তো যাচ্ছো চলে
* কবির মুদ্রা
* স্বরাষ্ট্র
* ব্যক্তিগত নিঃসর্গ
* ব্যাধি
* অন্ধ রেলগাড়ি
* লাল ট্রেন
* শহর
* দ্বীপ
* হাতুড়ি
* গাছ
* মুখ তুলে ধরি
* অনুজের কবরপার্শ্বে
* একাকী কোরাস
* সবুজ জ্বলোচ্ছাস
* কবি
* সেও আছে পাশে
* অর্ধাংশ
* শালগাছ
* উন্মাদ ও অন্ধরা
* ছেড়াতার
* বন্যা
* এক বছর

## আরো দেখুন
* হুমায়ুন আজাদের গ্রন্থতালিকা

## তথ্যসূত্র

## উৎস
* 

## বহিঃসংযোগ
*
*

বিষয়শ্রেণী:১৯৮০-এর বই
বিষয়শ্রেণী:বাংলা কাব্য
বিষয়শ্রেণী:হুমায়ুন আজাদের কাব্যগ্রন্থ
বিষয়শ্রেণী:বাংলাদেশী কাব্যগ্রন্থ
বিষয়শ্রেণী:নওরোজ কিতাবিস্তানের বই
বিষয়শ্রেণী:আগামী প্রকাশনীর বই
রুডলফ কম্ফনার

**রুডলফ কম্ফনার** একজন অস্ট্রীয় বংশোদ্ভূত মার্কিন প্রকৌশলী এবং পদার্থবিজ্ঞানী, যিনি ট্রাভেলিং-ওয়েভ টিউবের উদ্ভাবক হিসেবেই বেশি পরিচিত।

## জীবনী
রুডলফ কম্ফনার ১৯০৯ সালের ১৬ মে জন্মগ্রহণ করেন। তিনি অক্সফোর্ড বিশ্ববিদ্যালয় থেকে পদার্থবিজ্ঞানে ১৯৫১ সালে ডিফিল ডিগ্রি অর্জন করেন। সে বছরই ডিসেম্বরে তিনি বেল ল্যাবসে যোগদান করেন। তিনি ৫৫টি প্যাটেন্টের অধিকারী। 

## পুরস্কার ও সম্মাননা
* ন্যাশনাল মেডেল অব সায়েন্স ১৯৭৫
* ডাডেল মেডেল ১৯৫৫
* ডেভিড সারনফ অ্যাওয়ার্ড ১৯৬০
* স্টুয়ার্ট ব্যালেন্টাইন মেডেল ১৯৬০
* আইইইই মেডেল অব অনার ১৯৭৩
* সম্মানসূচক ডক্তর অব সায়েন্স, অক্সফোর্ড বিশ্ববিদ্যালয়, ১৯৬৯

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বার্মিংহাম বিশ্ববিদ্যালয়ের শিক্ষক
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:অস্ট্রীয় ইহুদি
বিষয়শ্রেণী:ব্রিটিশ ইহুদি
বিষয়শ্রেণী:ব্রিটিশ তড়িৎ প্রকৌশলী
বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ন্যাশনাল মেডেল অফ সাইন্স বিজয়ী
প্রথাগত চীনা অক্ষর

**প্রথাগত  চীনা অক্ষরসমূহ** (; Pinyin: ) হল সেই সব চীনা অক্ষর যা ১৯৪৬ সাল পর্যন্ত চীনের যাবতীয় লেখায় ব্যবহৃত হত। ১৯৪৬ এ চীনের অক্ষর সরলীকরণ ব্যবস্থায় বেশ কিছু অক্ষরের চেহারা সহজ করে দেওয়া হয়। কিন্তু ইতিহাসের বিভিন্ন পর্বে চীন থেকে যে সমস্ত প্রতিবেশী দেশ এই অক্ষরগুলো ধার করেছিল তারা এই ব্যবস্থা অনুসরণ করেনি। ফলে তাইওয়ান, হংকং ও ম্যাকাওয়ের লিপি এবং কাঞ্জি অভিধানের প্রমিত অক্ষর সেটসমূহে বর্তমানে সবচেয়ে বেশি প্রথাগত চীনা অক্ষর ব্যবহৃত হয়। প্রথাগত চীনা অক্ষর তাদের আধুনিক আকার পায় প্রথম হান সাম্রাজ্যের সময় করণিক লিপি উদ্ভবের সাথে, এবং ৫ম শতাব্দী (দক্ষিণাঞ্চলীয় ও উত্তরাঞ্চলীয় রাজবংশ সময়) থেকে এদের চেহারা কমবেশি স্থিতিশীল হয়েছিল।

সরলীকৃত চীনা অক্ষরসমূহের সাথে প্রথাগত অক্ষরসমূহের বৈষম্য প্রদর্শনের জন্য রেট্রোন্যাম "প্রথাগত চীনা" ব্যবহার করা হয়। ১৯৫০ এর দশকে মূল চীনা ভূখণ্ডে গণপ্রজাতন্ত্রী চীন সরকার একটি আদর্শ অক্ষরের সেট চালু করে। প্রথাগত চীনা অক্ষরসমূহ বর্তমানে জাপান, তাইওয়ান, হংকং, এবং ম্যাকাও ছাড়াও দক্ষিণ-পূর্ব এশিয়ার বাইরে বৈদেশিক চীনা সম্প্রদায়ের মধ্যে ব্যবহার করা হয়। যদিও চীন মূলভূখন্ডের থেকে নতুন আগমনের ফলে সরলীকৃত অক্ষরে মুদ্রিত উপকরণের সংখ্যা অস্ট্রেলিয়া, মার্কিন যুক্তরাষ্ট্র এবং কানাডায় বাড়ছে।

## তথ্যসূত্র

বিষয়শ্রেণী:চীনা অক্ষরসমূহ
জন রবিনসন পিয়ার্স

**জন রবিনসন পিয়ার্স** একজন মার্কিন প্রকৌশলী।

## জীবনী
পিয়ার্স ক্যালটেক থেকে ১৯৩৩ সালে তড়িৎ প্রকৌশলে ব্যাচেলর্স, ১৯৩৪ সালে মাস্টার্স এবং ১৯৩৬ সালে পিএইচডি ডিগ্রি অর্জন করেন। তিনি ১৯৭১ সালে ক্যালটেকে অধ্যাপক হিসেবে যোগদান করেন। তিনি ৯০টি প্যাটেন্টের অধিকারী। 

## তথ্যসূত্র

বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:আইইইই এডিসন পদক বিজয়ী
বিষয়শ্রেণী:১৯১০-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:মার্কিন বিজ্ঞান কল্পকাহিনী লেখক
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:চার্লস স্টার্ক ড্র্যাপার প্রাইজ বিজয়ী
বিষয়শ্রেণী:মার্কিন পুরুষ ছোটগল্পকার
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
জর্জ ক্লার্ক সাউথওয়ার্থ

**জর্জ ক্লার্ক সাউথওয়ার্থ** একজন মার্কিন প্রকৌশলী।

## জীবনী
সাউথওয়ার্থ ১৮৯০ সালের অগাস্ট পেন্সিলভেনিয়ায় জন্মগ্রহণ করেন। তিনি গ্রোভ সিটি কলেজ থেকে পদার্থবিজ্ঞানে ব্যাচেলর্স এবং মাস্টার্স ডিগ্রি অর্জন করেন। তিনি ইয়েল বিশ্ববিদ্যালয় থেকে ১৯২৩ সালে পিএইচডি ডিগ্রি অর্জন করেন। 

## পুরস্কার ও সম্মাননা
* স্টুয়ার্ট ব্যালেন্টাইন মেডেল ১৯৪৭
* আইইইই মেডেল অব অনার ১৯৬৩

## তথ্যসূত্র

বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৮৯০-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইইইই মেডেল অব অনার বিজয়ী
হিউ টয়

**কর্নেল ক্লড হিউ টয়**, এমবিই (; জন্ম: ২৯ মার্চ, ১৯১৭ - মৃত্যু: ১৫ এপ্রিল, ২০১২) প্রথিতযশা ব্রিটিশ সামরিক গোয়েন্দা কর্মকর্তা ছিলেন। এছাড়াও, সামরিক কূটনীতিবিদ, শিক্ষাবিদ ও দক্ষিণ এশিয়া বিশেষজ্ঞ ছিলেন। দ্বিতীয় বিশ্বযুদ্ধকালীন তিনি ভারত ও বার্মায় কর্মরত ছিলেন। সম্মিলিত গোয়েন্দা সেবা অধিদপ্তরে কাজ করেন **হিউ টয়**।

## কর্মজীবন
জাপানি সেনাবাহিনী ও আজাদ হিন্দ ফৌজের যুদ্ধবন্দী সৈনিকদের জিজ্ঞাসাবাদের দায়িত্বে ছিলেন তিনি। আজাদ হিন্দ ফৌজের প্রধান নেতাজী সুভাষচন্দ্র বসুকে অনুসরণে নিয়োজিত ছিলেন। টয়ের কর্মকাণ্ডগুলো আইএনএ’র ইতিহাসে লিপিবদ্ধ রয়েছে। বিশ্বযুদ্ধ পরবর্তী সময়ে দক্ষিণ-পূর্ব এশিয়ায় নিয়োজিত ব্রিটিশ সেনাবাহিনীতে কাজ করেন। ১৯৪৭ সালে মেজর পদবী নিয়ে স্বদেশে প্রত্যাবর্তন করেন। একই বছর তিনি এমবিই পদবীতে ভূষিত হন। বিভিন্ন পদে অবস্থান করে বার্মা, লাওস, হংকং ও ব্যাংককে ছিলেন। এ সময়ে অবশ্য সংক্ষিপ্ত সময়কালের জন্য ইউরোপে অবস্থান করেন। ১৯৬০-এর দশকের শেষদিকে অক্সফোর্ডের ন্যুফিল্ড কলেজ থেকে পিএইচডি ডিগ্রী লাভ করেন।

## অবসর
১৯৫৯ সালে দ্য স্প্রিঙ্গিং টাইগার শীর্ষক গ্রন্থ প্রকাশ করেন। এ গ্রন্থটি প্রথম প্রামাণিক দলিলরূপে যে-কোন পশ্চিমা সেনা কর্মকর্তা কর্তৃক লিখিত। ১৯৬৮ সালে লাওস: বাফার স্টেট অর ব্যাটলগ্রাউন্ড গ্রন্থ রচনা করেন। ১৯৭২ সালে সেনাবাহিনী থেকে অবসর গ্রহণ করেন তিনি।

১৯৯৯ সালে তার স্ত্রী বেটি’র দেহাবসান ঘটে। নবজাতক অবস্থায় তার সন্তান মৃত্যুবরণ করেছিল। ১৫ এপ্রিল, ২০১২ তারিখে ৯৫ বছর বয়সে টয়ের দেহাবসান ঘটে।

## তথ্যসূত্র

## বহিঃসংযোগ
*The Telegraph obituary of Hugh Toye

বিষয়শ্রেণী:আজাদ হিন্দ ফৌজ
বিষয়শ্রেণী:১৯১৭-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
এডাটা

[থাম্ব|এডাটা [এসএসডি (with mounting bracket)]]

**এডাটা টেকনোলজি কোম্পানি লিমিটেড** (ঐতিহ্যবাহী চাইনিজ ভাষা: 威剛科技股份公司) হচ্ছে তাইওয়ানের একটি মেমোরি এবং কম্পিউটার ডাটা স্টোরেজ প্রস্তুতকারী প্রতিষ্ঠান, এটি প্রতিষ্ঠিত হয় মে ২০০১-এ এবং এর প্রতিষ্ঠাতা সিমন চ্যান (ঐতিহ্যবাহী চাইনিজ ভাষা: 陳立白)। এর প্রধান উৎপাদিত পণ্য হচ্ছে ডিআরএএম মডিউলস, ইউএসবি ড্রাইভ,ইউএসবি,হার্ড ড্রাইভ এবং মেমোরি কার্ড। বাজারের অন্যান্য ক্ষেত্রেও এর পদাপর্ন রয়েছে, যেমন: ডিজিটাল ফ্রেম,সলিড স্টেট ড্রাইভ এবং এক্সপ্রেক্স কার্ড। ২০০৭-এ এডাটা ছিল বিশ্বের তৃতীয় বৃহত্তম ডিআরএম উৎপাদনকারী এবং বাজারে এর শেয়ার ছিল ৭.৬% এবং বিশ্বের ৪র্থ বৃহত্তম ফ্লাশ পণ্য উৎপাদনকারী।
২০০৮-এর হিসেবে এডাটার আর্থিক মূলধন ছিলো $৫৫.৫৫ মিলিয়ন মার্কিন ডলার এবং বাজার মূলধন $৩০৫.১৬ মিলিয়ন ডলার। এটি ব্যাবসায় বিস্তৃত করেছে ইউরোপ এবং আমেরিকায়,যখন কিনা এটি এশিয়ায় স্যামসাংয়ের সঙ্গে তীব্র প্রতিযোগিতা করছে এবং মার্কেট শেয়ারের ৭.১% অংশ নিয়ে এটি হয়ে উঠেছে বিশ্বের দ্বিতীয় সর্বোচ্চ ডিআরএম মডিউলের সরবরাহকারী।

## তথ্যসূত্র

:2. [Technology Fast 500 Asia Paciﬁc 2004 Winners Report](https://web.archive.org/web/20130615035230/http://www.deloitte.com/assets/Dcom-Global/Local%20Assets/Documents/Tech%20Fast500%20winners%20report%20011204%20FINAL(1).pdf)
:3. Top Taiwan Global Brands 2007 Winners announced

## বহিঃসংযোগ

* অফিশিয়াল ওয়েবসাইট
* Industrial / সার্ভার পণ্য ওয়েব সাইট 
* ঐতিহ্যবাহী চাইনিজ ভাষায় ওয়েবসাইট
* এডাটা লাইটিং ওয়েবসাইট 

বিষয়শ্রেণী:২০০১-এ প্রতিষ্ঠিত
বিষয়শ্রেণী:কম্পিউটার স্টোরেজ কোম্পানি
বিষয়শ্রেণী:কম্পিউটার মেমোরি কোম্পানি
বিষয়শ্রেণী:২০০১-এ প্রতিষ্ঠিত কম্পিউটার কোম্পানি
বিষয়শ্রেণী:কম্পিউটার পেরিফেরাল কোম্পানি
বিষয়শ্রেণী:তাইওয়ানের ইলেকট্রনিক্স কোম্পানি
বিষয়শ্রেণী:তাইওয়ানী মার্কা
সিস্টেমা ন্যাচারাই

**সিস্টেমা ন্যাচারাই** হচ্ছে বিখ্যাত সুইডিশ উদ্ভিত বিজ্ঞানী, প্রানীবিজ্ঞানী ক্যারোলাস লিনিয়াসের এর লেখা বহুল প্রসিদ্ধ গ্রন্থ। এর মূল বিষয়বস্তু হলো প্রাণী, উদ্ভিদ মিলে যে সৃষ্টি জগৎ তার শ্রেণিবিন্যাস। এই গ্রন্থ তিনি ‘লিনিয়ান ট্যাক্সোনমি’ বর্ণনা করেন যা এখন দ্বিপদ নামকরণ নামে পরিচিত। যদিও ২০০ বছর ধরে বাউহিন ভ্রাতৃদ্বয়, গ্যাসপার্ড এবং জোহান সমগোত্রীয় পদ্ধতি ব্যবহার করেছিলেন তবে লিনিয়াসই একমাত্র ব্যক্তি যিনি তার গ্রন্থে আনুপূর্ব এ পদ্ধতির সুসমন্বিত ব্যবহার করেছেন।

১৭৩৫ খ্রিষ্টাব্দে গ্রন্থটির প্রথম সংস্করণ প্রকাশিত হয়। ব্যাপকভাবে উন্নত ও পরিপূর্ণ  দশম সংস্করণ প্রকাশিত হয় ১৭৫৮ খ্রিষ্টাব্দে। এ সংস্করণই প্রাণী ও উদ্ভিদের দ্বিপদী বৈজ্ঞানিক নামকরণের প্রায়োগিক ভিত্তি। এ সংস্করণের প্রচ্ছদনাম রাখা হয়  ইংরেজীতে যার অর্থ "System of nature through the three kingdoms of nature, according to classes, orders, genera and species, with characters, differences, synonyms, places"। ১৭৬৬-১৭৬৮ কালপর্বে লিনিয়াস গ্রন্থের বহুলাংশে পরিবর্ধিত দ্বাদশ সংস্করণ প্রকাশ করেন।

## একনজরে

## শ্রেণিবিন্যাস
লিনিয়াস তার ইমপেরিয়ান ন্যাচারাই এ তিনটি কিংডমে বিভক্ত করেনঃ Regnum Animale, Regnum Vegetabile and Regnum Lapideum । পাঁচটি ভাগে তিনি শ্রেনীবিন্যাস করেনঃ রাজ্য, শ্রেণী, বর্গ, গণ ও প্রজাতি। এই ভাবে সকল প্রাণী ও উদ্ভিদকে নামকরণ করার কারণে সহজে মনে রাখা যায়। এ কারণ্যে জীববিজ্ঞানে লিনিয়াসের অবদান অসামান্য।

## সংস্করণ

## তথ্যসূত্র

## বই

*
** 

## বহিঃসংযোগ

* Linné online

বিষয়শ্রেণী:জীববৈজ্ঞানিক শ্রেণিবিন্যাস
বিষয়শ্রেণী:প্রাণিবৈজ্ঞানিক নামাবলী
বিষয়শ্রেণী:জীবতন্ত্র
বিষয়শ্রেণী:১৮শ শতাব্দীর লাতিন ভাষার বই
বাল্টিক নৌবহর

**বাল্টিক নৌবহর** (রুশ: Балтийский флот) বাল্টিক সাগরে অবস্থিত একটি রুশ নৌবহর। জারের শাসনামলে এই নৌবহর এক সময় রুশ সাম্রাজ্যের নৌবাহিনীর অংশ ছিল। পরে সোভিয়েত নৌবাহিনীর অংশ হয়। সোভিয়েত আমলে দুইবার ‘অর্ডার অব দ্যা রেড ব্যানার’ পাবার জন্য এই নৌবহর '"Twice Red Banner"' সামরিক খেতাবে ভূষিত হয়। পূর্ব প্রুশিয়ার কালিনিনগ্রাদে এর ঘাঁটি অবস্থিত। ফিনল্যান্ড উপসাগরে বাল্টিক নৌবহরের আর একটি ঘাঁটি আছে। রুশ সম্রাট মহান পিটারের আমলে ১৮ই মে, ১৭০৩ সালে এই নৌবহর প্রতিষ্ঠা লাভ করে। বাল্টিক নৌবহর রাশিয়ার নৌবাহিনীর সবচেয়ে প্রাচীন নৌ ফরমেশন।

## তথ্যসূত্র

বিষয়শ্রেণী:রাশিয়ার ইতিহাস
বিষয়শ্রেণী:এস্তোনিয়ার সামরিক ইতিহাস
আব্রাহাম পিনকেনসন

থাম্ব|পিনকেনসনের মনুমেন্ট
**আব্রাহাম পিনকেনসন** () (১৫ ডিসেম্বর, ১৯৩০ - নভেম্বর, ১৯৪২) এগারো বছর বয়সী বেহালাবাদক। সোভিয়েত ইউনিয়নের সময় ফ্যাসীবাদ বিরোধী প্রতিরোধের সর্বকনিষ্ঠ নায়ক। তার সংগ্রামের স্থায়িত্ব ছিলো কয়েক মিনিট মাত্র। ১৯৪২ সালে নাৎসীদের প্রভাবিত এলাকায় কমিউনিস্ট আন্তর্জাতিক গানটি তিনি ভায়োলিনে বাজানো সময় গুলি করে তাকে গুলি করে হত্যা করা হয়। ১৯৭১ সালে তার কীর্তিকলাপের উপর ভিত্তি করে বরিস স্টিপান্সেওয়া একটি অ্যানিমেটেড চলচ্চিত্র তৈরি করেন।

## তথ্যসূত্র

* Сидорчик. Музыка как оружие. Последний концерт Муси Пинкензона

## বহিঃসংযোগ
* En rudata.ru

বিষয়শ্রেণী:১৯৩০-এ জন্ম
বিষয়শ্রেণী:১৯৪২-এ মৃত্যু
আবদুর রব সেরনিয়াবাত

**আবদুর রব সেরনিয়াবাত** (১৯২১ - ১৫ আগস্ট ১৯৭৫) বাংলাদেশের রাজনীতিবিদ এবং প্রাক্তন ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎ মন্ত্রী। তিনি শেখ মুজিবুর রহমানের ভগ্নিপতি এবং বাংলাদেশের প্রাক্তন প্রধানমন্ত্রী শেখ হাসিনার ফুপা। তিনি শেখ মুজিব হত্যাকাণ্ডের সময়ে নিহত হন। তার এক পুত্র আবুল হাসনাত আবদুল্লাহ বর্তমানে বরিশাল-১ আসনের সংসদ সদস্য এবং কনিষ্ঠ পুত্র আবুল খায়ের আবদুল্লাহ বরিশাল সিটি কর্পোরেশনের মেয়র। সেরনিয়াবাত সাদিক আব্দুল্লাহ তার পৌত্র।

## প্রথম জীবন
আবদুর রব সেরনিয়াবাত ১৯২১ সালে বরিশালের তখনকার গৌরনদী উপজেলা বর্তমানে আগৈলঝারা উপজেলা গৈলা ইউনিয়নের সেরাল গ্রামে জন্মগ্রহণ করেন।

## পেশা
তিনি বরিশালের আইনজীবী ছিলেন। তিনি পানিসম্পদ, বন্যা নিয়ন্ত্রণ ও বিদ্যুৎ এবং ভুমিমন্ত্রী ছিলেন।

## হত্যাকাণ্ড
তার বাসভবন ২৭ মিন্টো রোডে, মেজর শাহরিয়ার রশিদ, মেজর আজিজ পাশা, ক্যাপ্টেন নুরুল হুদা এবং ক্যাপ্টেন মাজেদ - এর নেতৃত্বে আনুমানিক ভোর ৫টায় আক্রমণ করা হয়। আবদুর রব সেরনিয়াবাতের মেয়ে বেবী সেরনিয়াবাত, পুত্র আরিফ সেরনিয়াবাত, নাতি সুকান্ত বাবু, ভাগ্নে শহিদ সেরনিয়াবাত নিহত হন এবং অন্যান্যদের সাথে তার স্ত্রী জখম হন। তার পুত্র আবুল হাসনাত আবদুল্লাহ দরজার পিছনে লুকিয়ে থেকে বেঁচে যান। ১৯৯৬ সালের ২১ অক্টোবর, রমনা থানায় ১৮ জনের বিরুদ্ধে হত্যা মামলা দায়ের করা হয়। তার পুত্র আবুল হাসনাত আবদুল্লাহ ১৯৯১ সালে প্রথম,১৯৯৬ সালে দ্বিতীয়, ২০১৪ সালে তৃতীয় বার এবং ২০১৮ সালে সংসদ সদস্য নির্বাচিত হন। তার মিন্টো রোডের বাসভবন বর্তমানে ঢাকা মেট্রোপলিটন পুলিশের সদর দপ্তরের অংশ।

## স্মরণ
তার নামে বরিশাল কাউনিয়া "আব্দুর রব সেরনিয়াবাত" একটি কলেজ রয়েছে। তার নামে একটি বরিশালের একটি স্টেডিয়ামের নাম রাখা হয়েছে শহীদ আব্দুর রব সেরনিয়াবাত স্টেডিয়াম। এবং বরিশাল প্রেসক্লাবের নামকরণ হয়েছে শহীদ আব্দুর রব সেরনিয়াবাত বরিশাল প্রেসক্লাব। একটি টেক্সটাইল ইঞ্জিনিয়ারিং কলেজ স্থাপনা করা হয় ২০১০ সালে। এছাড়াও, বরিশাল বিশ্ববিদ্যালয়ে অবস্থিত কেন্দ্রীয় গ্রন্থাগারটি 'শহীদ আব্দুর রব সেরনিয়াবাত কেন্দ্রীয় লাইব্রেরি' নামে নামকরণ করা হয়। বরিশালে তার নামে একটি সরকারি মাধ্যমিক বিদ্যালয় রয়েছে: শহীদ আবদুর রব সেরনিয়াবাত সরকারি মাধ্যমিক বিদ্যালয়, বরিশাল।

## তথ্যসূত্র

বিষয়শ্রেণী:১৯৭৫-এ মৃত্যু
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য
বিষয়শ্রেণী:শেখ মুজিবুর রহমানের দ্বিতীয় মন্ত্রিসভার সদস্য
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:সেরনিয়াবাত পরিবার
বিষয়শ্রেণী:বনানী কবরস্থানে সমাধিস্থ
বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯২১-এ জন্ম
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:শেখ মুজিবুর রহমানের প্রথম মন্ত্রিসভার সদস্য
বিষয়শ্রেণী:বরিশাল জেলার আইনজীবী
বিষয়শ্রেণী:বরিশাল জেলার সামরিক ব্যক্তি
বিষয়শ্রেণী:বাংলাদেশের ভূমিমন্ত্রী
বিষয়শ্রেণী:বাংলাদেশের পানিসম্পদমন্ত্রী
পাতি আবাবিল

**পাতি আবাবিল** (বৈজ্ঞানিক নাম: *Hirundo rustica*), পৃথিবীতে সব থেকে বেশি বিস্তৃত সোয়ালো প্রজাতি। এটা প্যাসারিন জাতের পাখি, উর্ধাংশ নীল, লম্বা চেরা লেজ। এদেরকে এশিয়া, আফ্রিকা, ইউরোপ এবং আমেরিকায় পাওয়া যায়। ইউরোপে এদেরকে সোয়ালো নামে ডাকা হয়।

## বর্ণনা

লেজের বাইরের পালক ২–৭ সেমিসহ পূৰ্ণবয়স্ক একটি পাতি আবাবিলের দেহের দৈৰ্ঘ্য প্ৰায় ১৭-১৯ সেমি। এর ডানার বিস্তৃতি ৩২–৩৫.৫ সেমি এবং ওজন প্ৰায় ১৬-২২ গ্ৰাম হয়৷

## শ্রেণিবিন্যাস
পাতি আবাবিলের বিষয়ে সর্ব প্রথম কার্ল লিনিয়াস ১৭৫৮ সালে তার 'সিস্টেমা ন্যাচারাই' নামের গ্রন্থে 'Hirundo rustica' নামে উল্লেখ করেছিলেন৷

## আবাস্থল
সোয়ালো পাখি বসবাসের জন্য পছন্দ করে কাছাকাছি পানির উৎস আছে এরূপ ফসলের জমি। এরা ঘন জংগলাকীর্ণ এলাকা অপছন্দ করে। অল্প গাছপালা, উন্মুক্ত এলাকা এদের পছন্দ। গোলাঘর, আস্তাবল, কালভার্টের ফোকরে, গাছের ডালে এরা বাসা বাঁধে। এরা ককেশাস, উত্তর আমেরিকাতে বাস করে। এরা মরুভুমি এবং উত্তরাংশের ঠান্ডা অঞ্চল পরিহার করে। এরা শহরাঞ্চল পছন্দ করে না, ইউরোপ, জাপানে এরা গ্রামীণ এলাকাতেই বাস করে।

## স্বভাব

পাতি আবাবিলের স্বভাব অন্যান্য পতংগভুক পাখিদের মতই। এরা খুবই আকর্ষনীয় পাখি, উড়ন্ত পোকা ধরে খেতে এরা পছন্দ করে। এরা খুব দ্রুত উড়তে পারে না, এদের ওড়ার গতি ১১-২০ মিটার/সেকেন্ড এবং সেকেন্ডে ডানা ঝাপটানোর হার ৭-৯ বার। এদেরকে প্রায়শই উন্মুক্ত, অর্ধ উন্মুক্ত স্থানে অল্প উঁচু দিয়ে উড়তে দেখা যায়। সোয়ালো পাখি নদী, লেক থেকে উড়তে উড়তে পানি খায়। এরা গোছলও এভাবে করে। উড়তে উড়তে টুপ করে ডুব দিয়ে ওঠে।

## তথ্যসূত্র

## বহিঃসংযোগ

বিষয়শ্রেণী:এস্তোনিয়ার জাতীয় প্রতীক
বিষয়শ্রেণী:হাইরানডো
বিষয়শ্রেণী:১৭৫৮-এ বর্ণিত পাখি
বিষয়শ্রেণী:ডোমিনিকান প্রজাতন্ত্রের পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:বিশ্বজনীন পাখি
টোটাল ইক্লিপস (চলচ্চিত্র)

***টোটাল ইক্লিপস*** ১৯৯৫ সালে মুক্তিপ্রাপ্ত জীবনীমুলক-নাট্য চলচ্চিত্র। ক্রিস্টোফার হ্যাম্পটন রচিত ১৯৬৭ সালের নাটক অবলম্বনে ও তার লেখা চিত্রনাট্য ছবিটি পরিচালনা করেছেন আগনিয়েস্কা হল্যান্ড। পত্র ও পদ্যের মাধ্যমে ১৯শ শতকের দুই ফরাসি কবি আর্থার রিমবাউ ও পল ভারলেইন-এর মধ্যে আবেগপ্রবণ সম্পর্ক তুলে ধরা হয়েছে। আর্থার রিমবাউয়ের চরিত্রে অভিনয় করেছেন লিওনার্দো ডিক্যাপ্রিও ও পল ভারলেইনের চরিত্রে অভিনয় করেছেন ডেভিড থেলিস।

## কাহিনী সংক্ষেপ

## অভিনয়শিল্পী
* লিওনার্দো ডিক্যাপ্রিও - আর্থার রিমবাউ
* ডেভিড থেলিস - পল ভারলেইন
* রোমান বোরিঙ্গার - ম্যাথিল্ড মোউৎ
* ডমিনিক ব্ল্যাঙ্ক - ইসাবেলা রিমবাউ
* ফেলিসি পাসত্তি কাবারবাই - ইসাবেলা (কিশোরী)
* নিতা ক্লেইন - রিমবাউয়ের মা
* জেমস থিয়েরি - ফ্রেডরিখ
* এমানুয়েল অপো - ভিটালি
* ডেনিস চালেম - মিসেস মোউৎ ডি ফ্লুরভিল
* আন্দ্রেজ সুইরিন - মিঃ মোউৎ ডি ফ্লুরভিল
* ক্রিস্টোফার থম্পসন - কারজাট
* ব্রুস ভ্যান বার্থল্ড - আইকার্ড
* ক্রিস্টোফার চ্যাপলিন - চার্লস ক্রস
* ক্রিস্টোফার হ্যাম্পটন - জজ
* ম্যাথিয়াস জাং - আন্দ্রে

## সমালোচনা
দ্য নিউ ইয়র্ক টাইমস-এর জেনেট মাসলিন বলেন, "চলচ্চিত্রটিতে সুষ্ঠু পরিচালনার অভাব রয়েছে।"
রজার ইবার্ট চলচ্চিত্রটিকে ৪-এ ২.৫ রেটিং দিয়েছেন এবং বলেন "লিওনার্দো ডিক্যাপ্রিও তার অভিনয় দিয়ে দর্শকের বিরক্তি কাটাতে সক্ষম হন কিন্তু থেলিস ভেরলেইন চরিত্র দিয়ে নিজেকে বুদ্ধিমান হিসেবে তুলে ধরতে চাইলেও তার অভিনয় বিরক্তিকর রয়ে যায়।" রটেন টম্যাটোস-এর সমালোচকরা একে মাত্র ২৫% স্কোর দিয়েছে (১৬ জনের মধ্যে ৪ জন ইতিবাচক সমালোচনা করেছেন); অন্যদিকে দর্শকেরা ৬১% স্কোর দিয়েছেন।

## ডিভিডি
১৯৯৯ সালে চলচ্চিত্রটি ডিভিডি প্রকাশিত হয়। এতে একই ডিস্কে ট্রেইলারসহ চলচ্চিত্রটির ওয়াইড-স্ক্রিন ও ফুল-স্ক্রিন ভার্সন পাওয়া যায়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:১৯৯০-এর দশকের এলজিবিটিকিউ সম্পর্কিত চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:ফরাসি নাট্য চলচ্চিত্র
বিষয়শ্রেণী:ইতালীয় নাট্য চলচ্চিত্র
বিষয়শ্রেণী:ব্রিটিশ নাট্য চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র
বিষয়শ্রেণী:ইতালীয় এলজিবিটি-সম্পর্কিত চলচ্চিত্র
বিষয়শ্রেণী:ব্রিটিশ এলজিবিটি-সম্পর্কিত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:ইংরেজি ভাষার বেলজীয় চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:মার্কিন আদিরসাত্মক নাট্য চলচ্চিত্র
বিষয়শ্রেণী:১৯৯০-এর দশকের আদিরসাত্মক নাট্য চলচ্চিত্র
বিষয়শ্রেণী:ইংরেজি ভাষার ফরাসি চলচ্চিত্র
বিষয়শ্রেণী:লেখক সম্পর্কে চলচ্চিত্র
বিষয়শ্রেণী:ফরাসি স্বাধীন চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:ব্রিটিশ স্বাধীন চলচ্চিত্র
বিষয়শ্রেণী:এলজিবিটিকিউ সম্পর্কিত নাট্য চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৮৭০-এর দশকের পটভূমিতে চলচ্চিত্র
বিষয়শ্রেণী:১৮৯০-এর দশকের পটভূমিতে চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
স্যাম টেইলর-জনসন

**সামান্থা লুইস "স্যাম" টেলর-জনসন**  (বিবাহ-পূর্ব **টেলর-উড**; জন্ম: ৪ই মার্চ ১৯৬৭) একজন ইংরেজ চলচ্চিত্র নির্মাতা, আলোকচিত্রী এবং ভিজ্যুয়াল শিল্পী। ২০০৯ সালে তার পরিচালনাসংক্রান্ত বৈশিষ্ট্য চলচ্চিত্র *[[নাওহেয়ার বয়]]* আত্মপ্রকাশ পায়, যেটি দ্য বিট্লস রক ব্যান্ডের গীতিকার ও গায়ক জন লেননের শৈশব অভিজ্ঞতার উপর ভিত্তি করে নির্মিত হয়েছে। তিনি ব্রিটিশ শিল্পী হিসাবে পরিচিত এবং তরুণ শিল্পী দলের অন্যতম একজন সদস্য।

## ডিস্কোগ্রাফি
* ২০০৩: কিকি কোকোভা – "লাভ টু লাভ ইউ বেবী" (লাকি Kunst)
* ২০০৮: স্যাম টেইলর-উড এবং পেট শপ বয়স – "আই'এম ইন লাভ উইথ আ জার্মান ফিল্ম স্টার" (কমপাক্ট)

## চলচ্চিত্রের তালিকা

## তথ্যসূত্র

## বহিঃসংযোগ
* 
* Sam Taylor-Johnson biography 
* White Cube biography 
* BBC Collective Sam Taylor-Wood video interview about her show Still Lives at Baltic, plus a gallery of images
* Sam Taylor-Wood on artnet
* David Video  David Beckham Sleeping Video at Liverpool Walker Gallery

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলোকচিত্রশিল্পী
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:ক্রয়ডনের ব্যক্তি
বিষয়শ্রেণী:গোল্ডস্মিথ, লন্ডন বিশ্ববিদ্যালয়ের প্রাক্তন শিক্ষার্থী
কুসুম

**কুসুম** বা **জায়না** (বৈজ্ঞানিক নাম: ***Schleichera oleosa***) হচ্ছে Sapindaceae পরিবারের *Schleichera* গণের একটি উদ্ভিদ প্রজাতি। এই গণে কেবল একটি প্রজাতিই আছে। এই প্রজাতিটি ভারতীয় উপমহাদেশ এবং দক্ষিণপূর্ব এশিয়াতে পাওয়া যায়। কুসুম কুল বা কুসুম ফল লালমাটির লুপ্তপ্রায় অরণ্য সম্পদ। ২০ বছর আগেও গ্রামে গঞ্জে বনেবাদাড়ে গরম কালে প্রচুর পাওয়া যেত। টক মিষ্টির অনুপাতটা মেদিনীপুর বাসীর জিভের চাহিদার সমানুপাতিক। ফলটির খোলসটা সবুজাভ খয়েরি রঙের। খোলস ছাড়ালেই ডিমের কুসুম রঙা শাঁস। বীজটি কুসুম তেল তৈরির জন্য ব্যবহৃত হয়। কুসুমের বিজ্ঞান সম্মত নাম স্কেচেইরা ওলেসিয়া। ইংরেজিতে সাইলন ওক। আমাদের দেশে কুসুম ফলের কোনও অাভিজ্যাত না থাকলেও পশ্চিমী দেশে ফলটি স্পানিশ লেমন নামে সমাদৃত। হিন্দিতে এর নাম - কুসুম - কসুম, মালয়ালম নাম - পুশম, কত্তিলাই, মারাঠি নাম - কুসুম - কসুম্ব, তেলুগু নাম - আদাদি মামিদি, পোস্কু, বুসু, পুস্কু, কোসাঙ্গি, তামিল নাম - পুমরত, কাম্বাডিরি, কন্নড় নাম- জেন্ডাল চকোথ, চকোটা (চকোটা নিয়ে বিভ্রান্ত হবেনা, যা একটি ভিন্ন সাইট্রাস ফল)। গুজরাটি নাম - কোসুম কোসুম।

## ঔষধি গুণাগুণ
পরিপক্ব কুসুম ফলের বহুমুখী উপকারিতা। এটি ক্ষিদে বাড়ায়, কফ নাশ করে, হজমশক্তি বৃদ্ধি করে। শুধু কুসুম ফল নয়, পুরো কুসুম গাছটির প্রতিটি অংশই কোনও না কোনও ঔষধি গুণসম্পন্ন। কুসুম গাছের ছাল থেকে বাতের ওষুধ গ্রামে গঞ্জে কবিরাজরা এখনও তৈরি করেন। কুসুম বীজকে প্রথমে গরম জলে ফুটিয়ে, তারপর শুকনো করে নিষ্পেসিত তেল বহু কাজে লাগে। কুসুম গাছ বেশ লম্বা এবং ঝাঁকড়া। বসন্তে এর পাত তাম্রাভ লালচেতে রেঙে ওঠে প্রকৃতির শোভাবর্ধন করে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## আরও দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

## বহিঃসংযোগ
*
* AgroForestry Tree Database
* Schleichera oleosa - The Wood Explorer Database

বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:ঔষধি উদ্ভিদ
জোয়েল সিলভার

**জোয়েল সিলভার** (জন্ম: ১৪ই জুলাই ১৯৫২) একজন আমেরিকান চলচ্চিত্র প্রযোজক, সবচেয়ে সুপরিচিত *লেথাল ওয়েপন সিরিজ, দ্য মাট্রিক্স ট্রিলজি* সহ কর্ম চলচ্চিত্রের জন্য পরিচিত, তার প্রথম দুইটি চলচ্চিত্র হচ্ছে *[[ডাই হার্ড]]* এবং *[[প্রেডাটর]]*। তিনি সিলভার পিকচার্স এবং ডার্ক কাসল এন্টারটেইনমেন্ট এর সহ-প্রতিষ্ঠাতা মালিক।

## জীবন ও কর্মজীবন
সিলভার মার্কিন যুক্তরাষ্ট্রের নিউ জার্সিতে জন্মগ্রহণ করেন, একজন লেখক এবং একটি জনসংযোগ নির্বাহী এর পুত্র। তার পরিবার ইহুদি।

## তথ্যসূত্র

## বহিঃসংযোগ

* 
*Silver on Warner Bros 

বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন অ্যানিমেটেড চলচ্চিত্র প্রযোজক
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন টেলিভিশন প্রযোজক
বিষয়শ্রেণী:২০শ শতাব্দীর মার্কিন ইহুদি
বিলবোর্ড ২০০

**বিলবোর্ড ২০০** হল মার্কিন যুক্তরাষ্ট্রের সবচেয়ে জনপ্রিয় ২০০ সঙ্গীত অ্যালবাম এবং *ইপিএস* র‍্যাংকিং রেকর্ড তালিকা, বিলবোর্ড ম্যাগাজিনের মাধ্যমে সাপ্তাহিক প্রকাশিত হয়। এটা প্রায়ই একজন শিল্পী বা শিল্পীদের দলের জনপ্রিয়তা বহন করতে ব্যবহৃত হয়। প্রায়শই, একটি রেকর্ডিং আইন অনুযায়ী তার "সংখ্যা বেশি", তাদের অ্যালবাম ঐ যে অন্তত এক সপ্তাহ সময় সব অন্যদের ছাপিয়ে দ্বারা স্মরণ করা হবে।

## সর্বকালীন বিলবোর্ড ২০০ সাফল্য (১৯৬৩–২০১৫)
২০১৫ সালে, বিলবোর্ড ম্যাগাজিনটি ৫২ বছর ধরে চার্টে সেরা পারফর্মিং শিল্পীদের পাশাপাশি ১০০ টি সেরা-পারফর্মিং অ্যালবামের র‌্যাঙ্কিং সংকলন করেছে

### সর্বকালীন এর শীর্ষ ১০ অ্যালবাম (১৯৫৮&ndash;২০১৫)

উৎস:

### সর্বকালীন এর শীর্ষ ১০ শিল্পী (১৯৫৮&ndash;২০১৫)

উৎস:

## উৎস
**[[Joel Whitburn]] Presents the Billboard Albums, 6th edition*, 
*
*Additional information obtained can be verified within *Billboard's* online archive services and print editions of the magazine.

## তথ্যসূত্র

## বহিঃসংযোগ
*Current ''Billboard'' 200 
*''Billboard'' methodology  

বিষয়শ্রেণী:বিলবোর্ড তালিকা
জ্যানেট মাসলিন

থাম্ব
**জ্যানেট মাসলিন** (Janet Maslin; জন্ম:  ১২ই আগস্ট ১৯৪৫) একজন আমেরিকান সাংবাদিক, সেরা নিউ ইয়র্ক টাইমসের জন্য একজন চলচ্চিত্র ও সাহিত্য সমালোচক হিসেবে পরিচিত। তিনি ১৯৭৭ থেকে ১৯৯৯ সাল পর্যন্ত টাইমসের চলচ্চিত্র সমালোচক হিসেবে দায়িত্ব পালন করেন।

## জীবনী
মাসলিন ১৯৭০ সালে রোচেস্টার বিশ্ববিদ্যালয় থেকে প্রধান গণিতের ওপর স্নাতক ডিগ্রী অর্জন করেন। তিনি *বস্টন ফিনিক্স* এবং ''দ্য রোলিং স্টোন'' জন্য একটি রক সঙ্গীত সমালোচক হিসাবে তার কর্মজীবন শুরু করেন।

মাসলিন নিউইয়র্ক টাইমসের জন্য বই পর্যালোচনা চালাতেন। তার সমালোচনা সবচেয়ে সুপরিচিত মধ্যে বিধবা জয়েস ক্যারল Oates 'স্মৃতিকথা, বিধবার গল্প, যা ব্যাপকভাবে আলোচিত হয়েছিল ২০১১ সালে।

## তথ্যসূত্র

## বহিঃসংযোগ
*
*"জ্যানেট মাসলিন "  at রটেন টম্যাটোস &ndash; জ্যানেট মাসলিন দ্বারা রিভিউ পূর্ণ গ্রন্থে লিঙ্ক সমূহ। 
*জ্যানেট মাসলিন er সঙ্গে সাক্ষাৎকার. *[[The Connection (radio program)|The Connection]]*.  Broadcast on WBUR (Boston), February 10, 2000.  Accessed December 21, 2007. (RealAudio format.) 
*Rockcritics.com interview  &ndash; May 2005 

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারী সাংবাদিক
বিষয়শ্রেণী:চলচ্চিত্র সমালোচক
বিষয়শ্রেণী:নারী সাহিত্য সমালোচক
বিষয়শ্রেণী:১৯৪৯-এ জন্ম
বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন চলচ্চিত্র সমালোচক
বিষয়শ্রেণী:মার্কিন নারী সাংবাদিক
বিষয়শ্রেণী:২১শ শতাব্দীর মার্কিন নারী
গণহত্যা

thumb|১৯৭১ বাংলাদেশী বুদ্ধিজীবী হত্যাকাণ্ডের পরে পড়ে থাকা বুদ্ধিজীবীদের লাশ
**গণহত্যা** বলতে নির্দিষ্ট একটি ভৌগোলিক অংশে একযোগে বা অপেক্ষাকৃত অল্প সময়ে উল্লেখযোগ্য সংখ্যক মানুষ হত্যা করাকে বোঝায়।

*গণহত্যা* জাতিগত, বর্ণগত, ধর্মীয় বা নৃতত্ত্বীয় গোষ্ঠী হিসাবে বিবেচিত মানুষজনকে সম্পূর্ণ বা আংশিকভাবে ধ্বংস করার জন্য ইচ্ছাকৃত কার্য। 'গণ'-এর অর্থ গোষ্ঠী এবং 'হত্যা'র অর্থ সংহার। অর্থাৎ, গণহত্যা হলো কোনো গোষ্ঠীভুক্ত মানুষজনকে মেরে ফেলা। ইংরেজি প্রতিশব্দ জেনোসাইডের উৎসও একই। এটি গ্রিক জেনোস, অর্থাৎ মানুষ বা বর্ণ থেকে এবং সাইড অর্থাৎ মারা থেকে এসেছে। সেহেতু জেনোসাইডের বা গণহত্যার অর্থ "জাতীয়, নৃগোষ্ঠীয়, বর্ণগত বা ধর্মীয় গোষ্ঠীকে সম্পূর্ণরূপে বা আংশিকভাবে ধ্বংস করার উদ্দেশ্যে করা কার্য"।

যুক্তরাষ্ট্রের এফবিআই এর মতে, গণহত্যা হল সেই হত্যাকাণ্ড যখন কোন একটা ঘটনায় চার বা তার অধিক সংখ্যক মানুষ মারা যায় এবং হত্যাকাণ্ডের মাঝে কোন বিরতি থাকে না। গণহত্যা সাধারণত একটি নির্দিষ্ট স্থানে ঘটে, যেখানে এক বা একাধিক মানুষ অন্যদের মেরে ফেলে। অনেক গণহত্যার শেষে হত্যাকারী আত্মহত্যা করে অথবা পুলিশের হাতে নিহত হয়।

বর্তমান পর্যন্ত বেশ কিছু গণহত্যার ঘটনা দেখা গিয়েছে। ইহুদীদের হত্যার সময়ে জেনোসাইড শব্দ প্রথম ব্যবহৃত হয়েছিল। পরবর্তীকালে, গ্রীক গণহত্যা, আর্মেনীয় গণহত্যা, এশিরিয়ান গণহত্যা, ইউক্রেনীয় গণহত্যা, বাংলাদেশ গণহত্যা, কম্বোডীয় গণহত্যা, গুয়াতেমালান গণহত্যা, কুর্দীয় গণহত্যা, বসনীয় গণহত্যা, রোবণ্ডন গণহত্যা ইত্যাদি বিভিন্ন ঘটনা খবরে এসেছে।

## ইতিহাসে গণহত্যা

গণহত্যার ধারণা অতীতের বহু ঘটনায় প্রযোজ্য গণ্য করা হয়েছে। সিপিপিসিজির মতে, "ইতিহাসের প্রতিটি কালে গণহত্যা মানবতার জন্য বৃহৎ ক্ষতি সাধন করেছে।"

অনেক দেশে গণহত্যাকে স্বীকৃতি প্রদান করা বা না করা অবৈধ। যেমন, কখনো ইউরোপীয় দেশে ইহুদীদের গণহত্যা, ১৯৭১ সালে পাকিস্তানি বাহিনীর দ্বারা বাঙ্গালি নিধন এবং আর্মেনীয় গণহত্যাকে মিথ্যা আখ্যা দেওয়া নিষেধ। অন্যদিকে, তুরস্কে আর্মেনীয়দের, গ্রীকদের, এশিরীয়দের এবং মেরোনাইটদের গোষ্ঠীগত হত্যাকে গণহত্যা বলা আর্টিকেল ৩০১ অনুযায়ী দণ্ডনীয়।

উইলিয়াম রুবিনস্টাইনের মতে, প্রথম বিশ্ব যুদ্ধের পরে শাসনের অভিজাত ধরন লোপ পাওয়ার পরই বিংশ শতকের গণহত্যাসমূহের আত্মপ্রকাশ ঘটে।

## আরও দেখুন
* আন্তর্জাতিক গণহত্যা স্মরণ ও প্রতিরোধ দিবস
* ১৯৭১ বাংলাদেশী বুদ্ধিজীবী হত্যাকাণ্ড

## তথ্যসূত্র

বিষয়শ্রেণী:অপরাধ
বিষয়শ্রেণী:পরিকল্পিত গণহত্যা
বিষয়শ্রেণী:গণহত্যা
বিষয়শ্রেণী:খুন
বিষয়শ্রেণী:হত্যা
সংস ফ্রম দ্য ওয়েস্ট কোস্ট

## ট্র্যাক তালিকা
সকল গান এলটন জন এবং বার্নি তাউপিন দ্বারা লিখিত।

#"The Emperor's New Clothes" – ৪:২৮
#"ডার্ক ডায়মন্ড" – ৪:২৬
#"লুক মা, নো হ্যান্ডস" – ৪:২২
#"আমেরিকান ট্রায়াঙ্গেল" – ৪:৪৯
#"অরিজিনাল সিন " – ৪:৪৯
#"Birds" – ৩:৫১
#"আই ওয়ান্ট লাভ" – ৪:৩৫
#"দ্য ওয়েস্টল্যান্ড" – ৪:২১
#"Ballad of the Boy in the Red Shoes" – ৪:৫২
#"লাভ হার লাইক মি" – ৩:৫৮
#"ম্যান্সফিল্ড" – ৪:৫৬
#"দিস ট্রেন ডোন্ট স্টপ দেয়ার এনিমোর" – ৪:৩৯

### ২০০২ পুনঃইস্যু বোনাস ডিস্ক ট্র্যাক তালিকা
#"ইয়োর সং" (আলেসান্দ্রো সাফিনার সঙ্গে) – ৪:২১
#"Teardrops" (সাথে লুলু) – ৪:৪৬
#"দ্য নর্থ স্টার" – ৫:৩২
#"অরিজিনাল সিন" (জুনিয়র আর্থ এর মিশ্রণ) (সম্পাদন করা) – ৩:৫৫
#"ইয়োর সং" (সঙ্গে আলেসান্দ্রো সাফিনা) (পরাক্রমশালী মিশ্রণ) (সম্পাদন করা) – 4:৩১ 
#"আই ওয়ান্ট লাভ" (ভিডিও)
#"দিস ট্রেন ডোন্ট স্টপ দেয়ার এনিমোর" (ভিডিও)
#"ইয়োর সং" (ভিডিও)

## বি-পক্ষই

## তথ্যসূত্র

## বহিঃসংযোগ
কিউবান ম্যাকাও

**কিউবান ম্যাকাও** (দ্বিপদ নামঃ *Ara tricolor*), কিউবার লাল ম্যাকাও নামেও পরিচিত, একধরনের ম্যাকাও পাখি যারা কিউবার প্রধান দ্বীপে এবং সংলগ্ন ইজলা দে লা জ্যুভেন্টুডে বাস করে। এরা ১৯ শতকের শেষের দিক থেকে বিপন্ন হতে শুরু করে। অন্যান্য ম্যাকাও পাখিদের সাথে এদের সম্পর্ক সুনিশ্চিত না হলেও এরা স্কারলেট ম্যাকাও এর নিকটাত্মীয়, দেখতে একই রকম। এদের কোন আধুনিক কঙ্কাল নেই কিন্তু কিউবায় প্রাপ্ত কিছু উপ জীবাশ্ম আছে।

## শ্রেণীবিন্যাস

প্রথম দিকের অভিযাত্রী যেমন ক্রিস্টোফার কলম্বাস, ডিয়েও আলভারেজ চাংকার ১৪ ও ১৫ শতকের লেখায় কিউবার ম্যাকাও পাখির বর্ণনা আছে। প্রথম দিককার কিছু লেখায় দ্বীপের বর্ণনা প্রসঙ্গে ম্যাকাও পাখির প্রসঙ্গ উঠে এসেছে In 1811, Johann Matthäus Bechstein scientifically named the species *[[Psittacus]] tricolor*. ১৮০১ সালে ফ্রাংকস লে ভেইলান্তের লেখা*Histoire Naturelle des Perroquets* বইয়ের পাখির বর্ণনা উপর ভিত্তি করে বেকস্টেইন বর্ণনা করেন।। ১৮১১ সালে জোহান ম্যাথিউস বেখস্টেইন এদের নাম রাখেন Psittacus tricolor। কিউবান ম্যাকাও বিলুপ্ত হয়ে গেছে। বর্তমানে পৃথিবীর ১৫ টি সংগ্রহশালায় ১৯ টি কিউবার লাল ম্যাক্যাও পাখির চামড়া সংরক্ষিত আছে। এদের ডিম কোথাও সংরক্ষিত নেই।

## বর্ণনা
কিউবান ম্যাকাওয়ের কপালের দিকের পালকের রঙ লাল, এরপরে কমলা, কাঁধের কাছে এসে হলুদ পালক। এদের মুখ, গলা, বুক, তলপেট এবং পায়ের রঙ কমলা। পায়ের পালকহীন অংশের রঙ বাদামী। এদের ঠোঁটের রঙ কালো, গাঢ় কালো, ধূসর কালো। স্ত্রী ও পুরুষ কিউবার ম্যাকাও দেখতে একই রকম।

## বাসস্থান
১৯ শতকের মাঝামাঝি কিউবার ম্যাকাওরা বিরল হতে শুরু করে এবং সম্ভবত মধ্য ও পশ্চিম কিউবাতে এরা সীমিত হয়ে পড়ে। ১৯ শতকের সকল বর্ণনা এসেছে গুন্ডলাচের বর্ণনা থেকে, তিনি যাপাতা জলাভুমির আশপাশের ম্যাকাও পাখির বর্ণনা করেন।

## স্বভাব
কিউবার ম্যাকাও সম্পর্কে খুব কম তথ্য জানা যায়। এরা জোড়া বেঁধে অথবা পরিবার আকারে বাস করতো। এদের স্বভাব ও ডিম সম্পর্কে কোন তথ্য নেই, একজন বর্ণনা করেন যে এরা পাম গাছের গর্তে বাসা বাঁধে। ১৮৭৬ সালে গুন্ডল্যাচ লিখেছেন, কিউবার ম্যাকাও ফল, রয়্যাল পাম ও চাইনবেরি গাছের বীজ এবং অন্যান্য বীজ খেয়ে থাকে।

## তথ্যসূত্র

## বহিঃসংযোগ

বিষয়শ্রেণী:কিউবার পাখি
বিষয়শ্রেণী:ক্যারিবীয় বিলুপ্ত পাখি
বিষয়শ্রেণী:১৮১১-এ বর্ণিত পাখি
মাথাব্যথা

**মাথাব্যথা** () খুবই সাধারণত একটি সমস্যা।প্রত্যেক মানুষই জীবনের কোনো না কোনো সময় মাথাব্যথায় আক্রান্ত হয়ে থাকেন। মাথাব্যথা আসলে কোনো রোগ নয় বরং একটি উপসর্গ মাত্র। মাথাব্যথার অনেক রকমভেদ আছে যেমন মাইগ্রেন, টেনশন-টাইপ মাথাব্যথা, ক্লাস্টার মাথাব্যথা ইত্যাদি। ঘনঘন মাথাব্যথা প্রাত্যহিক পারিবারিক ও কর্মজীবনকে বিষাদময় করে তুলতে পারে। এছাড়া তীব্র মাথাব্যথা ডিপ্রেশনের ঝুঁকি বাড়ায়।

মাথাব্যথার অনেক কারণ থাকতে পারে। মাথাব্যথার খুব সাধারণ কারণগুলো হলো ক্লান্তি, পর্যাপ্ত ঘুমের অভাব, মানসিক চাপ, ঔষধের প্রতিক্রিয়া, সর্দি, সাইনুসাইটিস, মাথায় আঘাত, দাঁতের রোগ, খুবই ঠাণ্ডা পানীয় বা খাবার খুব দ্রুত খেয়ে ফেলা ইত্যাদি। রোগ নির্ণয়ের সুবিধার্থে মাথাব্যথাকে প্রাইমারি ও সেকেন্ডারি এই ক্যাটাগরিতে ভাগ করা হয়। মাইগ্রেন, টেনশন মাথাব্যথা ইত্যাদি প্রাইমারি ক্যাটাগরিতে পড়ে অপরদিকে মাথায় আঘাত বা টিউমার, ইনফেকশন ইত্যাদি সেকেন্ডারি ক্যাটাগরিতে পড়ে।

মাথাব্যথার চিকিৎসা  নির্ভর করে এর কারণের উপর তবে সবক্ষেত্রেই ব্যথানাশক ঔষধের ব্যবহার করা হয়।

জরিপে দেখা গেছে কোনো একটি নির্দিষ্ট বছরে প্রায় অর্ধেক প্রাপ্তবয়স্ক লোকই মাথাব্যথায়য় ভুগে থাকে। এর মধ্যে টেনশন-টাইপ মাথাব্যথার রোগী সবচেয়ে বেশি প্রায় ১.৬ বিলিয়ন যা মোট জনসংখ্যার প্রায় ২১.৮%। এরপরেই মাইগ্রেনের অবস্থান। প্রায় ৮৪৮ মিলিয়ন (১১.৭%) ব্যক্তি মাইগ্রেনের সমস্যায় ভুগেন।

## তথ্যসূত্র

## বহিঃসংযোগ
* 

বিষয়শ্রেণী:মাথাব্যথা
বিষয়শ্রেণী:রোগের উপসর্গ ও লক্ষণ: সাধারণ
বিষয়শ্রেণী:রোগের উপসর্গ ও লক্ষণ
নিঝুম রুবিনা

**নিঝুম রুবিনা** একজন বাংলাদেশী মডেল এবং চলচ্চিত্র অভিনেত্রী। তিনি জন্ম গ্রহণ করেছেন বিজয়পুর,কুমিল্লা,বাংলাদেশে। ২০০৮-এ গ্রামীণফোনের টেলিভিশন বিজ্ঞাপনে মডেলিং করে তার কর্মজীবন শুরু করেন। এর পরেও আরো অনেক বিজ্ঞাপনে তিনি অংশগ্রহণ করেছেন। যেমন: কফি কাপ চকলেট,শরীফ মেলামাইন,রাঙ্গা পরী মেহেদী  রাঙ্গা পরী কেশ তেল এবং আরো অনেক।

## কর্মজীবন
তিনি ঢালিউডে পর্দাপন করেন  জাকির হোসেন রাজু পরিচালিত ২০১৩-এর এর বেশি ভালবাসা যায়না চলচ্চিত্রে উঠতি অভিনেতা সায়মন সাদিকের সঙ্গে অভিনয়ের মাধ্যমে। এটি ছিল তারঁ প্রথম সফল বাণিজ্যিক চলচ্চিত্র। ২০১৪-এ মুক্তি পায় পরিচালক আবুল কালাম আজাদের  পরিচালিত তারঁ অন্য আরেকটি চলচ্চিত্র অনেক সাধনার পরে। ২০১৬-তে মুক্তি পায় রোমান্টিক চলচ্চিত্র অস্তিত্ব, যেটিতে প্রধান চরিত্রে অভিনয় করেন আরেফিন শুভ এবং নুসরাত ইমরোজ তিশা।  তিনি কৃষ্টির জ্বালা নামে অন্য আরেকটি চলচ্চিত্রেও অভিনয় করেছেন যেটি পরিচালনা করেছেন নূর মোহাম্মদ মনি। কিন্তু চলচ্চিত্রটি এখনও মুক্তি  পায়নি। আরো কয়েকটি  ঢালিউড চলচ্চিত্রে এবং টেলিভিশন বিজ্ঞাপনেও তিনি অভিনয় করছেন।

## চলচ্চিত্র জীবন

* ২০১৩ - এর বেশি ভালোবাসা যায়না
* ২০১৪ - অনেক সাধনার পরে
* ২০১৬ - অস্তিত্ব
* ২০১৮ - পোস্টমাস্টার ৭১
* ২০১৯ - ফরায়েজী আন্দোলন ১৮৪২
* কৃষ্টির জ্বালা
* মেঘকন্যা 
* জান রে
* অসমাপ্ত প্রেমের গল্প

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:কুমিল্লা জেলার অভিনয়শিল্পী
হরিলাল গান্ধী

**হরিলাল মোহনদাশ গান্ধী** (দেবনাগরী: हरीलाल गांधी), ১৮৮৮&nbsp;– ১৮ জুন ১৯৪৮) ছিলেন মহাত্না গান্ধীর বড় ছেলে।

## প্রাথমিক জীবন
হরিলালের খুব ইচ্ছে ছিল যুক্তরাজ্যে গিয়ে উচ্চশিক্ষা লাভ করে একজন ব্যারিস্টার হওয়া ঠিক যেমনটা তার বাবা করেছিলেন। কিন্তু তার পরিবার তাকে বাঁধা দিয়েছিল। কারণ তারা মনে করেছিল তৎকালীন ব্রিটিশ বিরোধী আন্দোলনের সময় ব্যাপারটি খুব ভালো দেখাবে না।

হরিলাল, গুলাব গান্ধীর সাথে বিবাহ বন্ধনে আবদ্ধ হয়েছিলেন।  তাদের দুই মেয়ে ও তিন ছেলে ছিল। দুই মেয়ের নাম ছিল রাণি ও মানু। তিন ছেলের নাম কান্তি, রশিক ও শান্তি। রশিক ও শান্তি খুব কম বয়সেই মারা যায়। হরিলালের চারজন নাতি-নাত্নি ছিল (অনুশ্রা, প্রবোধ, নিলাম এবং নভমলিকা)। রাণির ছিল দুই সন্তান। কান্তি ও মানুর প্রত্যেকের একটি করে সন্তান ছিল।

রাণির (হরিলালের বড় মেয়ে) পুত্র নিলাম পরিখ তার দাদার (হরিলাল গান্ধী) একটি জীবনী লিখেছিলেন। যেটার শিরোনাম ছিল *গান্ধীজীর হারিয়ে যাওয়া রত্ন: হরিলাল গান্ধী*।

হরিলাল তার বাবার শ্রাদ্ধে এতোটাই পরিত্যক্ত অবস্থায় উপস্থিত হয়েছিলেন যে খুব কম মানুষই তাকে চিনতে পেরেছিল। ১৯৪৮ সালের ৮ জুন, যকৃৎের অসুখে মুম্বাই এর একটি হাসপাতালে হরিলাল শেষ নিঃশাস ত্যাগ করেন।

## ''ধর্মান্তরন ও পুনরায় হিন্দু ধর্মে প্রত্যাবর্তন''

### ইসলাম গ্রহণ
খুব অল্প সময়ের জন্য হরিলাল গান্ধী ইসলাম গ্রহণ করেছিলেন এবং নিজের নাম রেখেছিলেন আব্দুল্লা গান্ধী।

### আর্য সমাজের মাধ্যমে পুরনায় হিন্দু ধর্ম গ্রহণ
অবশেষে, তার মায়ের অনুরোধে, আর্য সমাজের মাধ্যমে হরিলাল গান্ধী পুনরায় হিন্দুধর্ম গ্রহণ করেন।

## গান্ধীর চিঠি
১৯৩৫ সালের জুনে, মহাত্না গান্ধী হরিলালকে চিঠি লিখেন ধর্ষন ও এলকোহলের অভিযোগে অভিযুক্ত করে। 
 এই চিঠিতে, মহাত্না গান্ধী বলেছেন, হরিলালের সমস্যাগুলো তার কাছে ব্রিটিশ বিরোধী আন্দোলনের চাইতেও কঠিন।

## তথ্যসূত্র

## বহিঃসংযোগ
**হরিলাল গান্ধী: একটি জীবন* লেখকঃ চান্দুলাল ভাগুবাই দালাল
**গান্ধীজীর হারিয়ে যাওয়া রত্ন: হরিলাল গান্ধী* লেখকঃ নিলাম পরিখ, হরিলালের নাতি
* 

বিষয়শ্রেণী:১৮৮৮-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:ভারতে যক্ষ্মায় মৃত্যু
বিষয়শ্রেণী:মহাত্মা গান্ধী পরিবার
বিষয়শ্রেণী:ভারতীয় হিন্দু
বিষয়শ্রেণী:ভারতীয় প্রাক্তন মুসলিম
বিষয়শ্রেণী:ইসলাম থেকে হিন্দুধর্মে ধর্মান্তরিত
বিষয়শ্রেণী:হিন্দুধর্ম থেকে ইসলামে ধর্মান্তরিত
৪০ একর এন্ড অ্যা মিউল ফিল্মওয়ার্কস

**৪০ একর এন্ড অ্যা মিউল ফিল্মওয়ার্কস** হচ্ছে আমেরিকান চলচ্চিত্রকার স্পাইক লি এর একটি প্রোডাকশন কোম্পানি।

পুনর্গঠনের বিখ্যাত পর্বের পর কোম্পানিটির নাম করন করা হয়। ১৮৬৫ সালে, উইলিয়াম টেকুমসেহ শের্মান বিশেষ ক্ষেত্র আদেশ ১৫ জারি করেন, যা জর্জিয়া উপকূল উপর কিছু বিমুক্ত কালো পরিবারকে ৪০ একর বিতরণের আদেশ, এবং আরো কিছু উদ্বৃত্ত সেনা খচ্চর বিতরণ করার আদেশ ছিল। রাষ্ট্রপতি আব্রাহাম লিংকনের হত্যার পর, রাষ্ট্রপতি অ্যান্ড্রু জনসন পুর্বের আদেশটি প্রত্যাহার করেন এবং জমি বিমুক্ত ক্রীতদাসদের ফিরিয়ে নিয়ে যান এবং পূর্ববর্তী মালিকদের এটা ফিরিয়ে দেন।

## তথ্যসূত্র

## বহিঃসংযোগ

* 
* 

বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:১৯৮৬-এ প্রতিষ্ঠিত
বিষয়শ্রেণী:১৯৮৬-এ প্রতিষ্ঠিত কোম্পানি
বিষয়শ্রেণী:ব্রুকলিন ভিত্তিক কোম্পানি
বিষয়শ্রেণী:১৯৭৯-এ প্রতিষ্ঠিত গণমাধ্যম কোম্পানি
ওগো বধূ সুন্দরী

***ওগো বধূ সুন্দরী*** হল ১৯৮১ সালে মুক্তিপ্রাপ্ত একটি বাংলা কমেডি চলচ্চিত্র। এই ছবিটি পরিচালনা করেন সলিল দত্ত। এই ছবিটিই বিশিষ্ট বাঙালি অভিনেতা উত্তম কুমারের সর্বশেষ ছবি। ছবিটিতে অভিনয় অসমাপ্ত রেখেই তার মৃত্যু ঘটেছিল। ছবির শেষাংশে “ও ড্যাডি, ও মাম্মি” গানের দৃশ্যায়নের সময় প্রবীর কুমার উত্তম কুমারের 'বডি ডবল' হিসেবে কাজ করেন। ডাবিং-এর সময় উত্তম কুমারের ছোটোভাই তরুণ কুমারের কণ্ঠস্বর ব্যবহৃত হয়।

*ওগো বধূ সুন্দরী* ছবিতে সুরারোপ করেছিলেন বাপ্পী লাহিড়ী। ছবিটি জর্জ বার্নার্ড শ-এর *[[পিগম্যালিয়ন (নাটক)|পিগম্যালিয়ন]]* নাটক অবলম্বনে নির্মিত হয়। যদিও চলচ্চিত্রায়নের ক্ষেত্রে প্রধানত জনপ্রিয় ব্রিটিশ মিউজিক্যাল *[[মাই ফেয়ার লেডি]]* ছবিটির ছায়া অবলম্বন করা হয়।

## কাহিনী
বাংলা ভাষার অধ্যাপক ও গবেষক গগন সেন (উত্তম কুমার) উচ্চবিত্ত সমাজের সঙ্গে মেলামেশা করা পছন্দ করেন না। কিন্তু তার স্ত্রী চিত্রা (সুমিত্রা মুখোপাধ্যায়) পার্টিতে যোগ দিতে পছন্দ করেন। কলকাতা বইমেলায় সাবিত্রী (মৌসুমী চট্টোপাধ্যায়) বাঁদরের খেলা দেখাতো। গগন ও তার বন্ধু অবলাকান্তের (সন্তোষ দত্ত) সঙ্গে সাবিত্রীর দেখা হয়। গগন সাবিত্রীকে লেখাপড়া শেখানোর দায়িত্ব নিতে চান। কিন্তু সাবিত্রী প্রথমে রাজি হয় না। কিন্তু এক রাতে পিতৃমাতৃহীনা সাবিত্রীকে তার অভিভাবক কাকা মদের টাকার জন্য একটি লোকের কাছে বিক্রি করে দিলে, সাবিত্রী বাড়ি ছেড়ে চলে যায়। ঘটনাচক্রে অবলকান্তের কাছ থেকে সে গগন সেনের ঠিকানা জোগাড় করে। সাবিত্রী তার বাড়িতে আশ্রয় নিলে চিত্রা চলে যান তার ব্যারিস্টার দাদু (বিকাশ রায়) ও ভাই সন্দীপের (রঞ্জিত মল্লিক) বাড়িতে। এদিকে গগন চ্যালেঞ্জ নেন এটা প্রমাণ করতে যে উপযুক্ত শিক্ষা, পরিবেশ পরিস্থিতি পেলে সাবিত্রীর মত অশিক্ষিত মেয়েও বদলে যেতে পারে। সাবিত্রীকে লেখাপড়া শিখিয়ে ভদ্রসমাজের উপযুক্ত করে তোলেন তিনি একাজে প্রথমে অরাজি হলেও তাকে সাহায্য করেন অবলাকান্ত। গগন সেনকে অপদস্থ করার জন্য চিত্রা সেন একটি ফ্যাশন প্যারেড আয়োজন করেন। কিন্তু সাবিত্রীকে চিনতে না পেরে, তাকেই ক্রাউন পরিয়ে দেন চিত্রা। এদিকে চিত্রার দাদু আর গগন সেন গোপনে সন্দীপের সঙ্গে সাবিত্রীর বিবাহ স্থির করেন। বিবাহের দিন চিত্রা খবর পান গগন সেন বিবাহ করতে চলেছেন। কিন্তু ছুটে এসে তিনি দেখেন, সন্দীপই সাবিত্রীকে বিবাহ করেছে।

## অভিনেতা-অভিনেত্রী
* উত্তম কুমার – গগন সেন
* মৌসুমী চট্টোপাধ্যায় - সাবিত্রী
* সন্তোষ দত্ত - অবলাকান্ত
* সুমিত্রা মুখোপাধ্যায় – চিত্রা সেন
* রঞ্জিত মল্লিক - সন্দীপ
* বিকাশ রায় – সন্দীপ ও চিত্রার দাদু
* মীনাক্ষী গোস্বামী - লোলা
* হারাধন বন্দ্যোপাধ্যায় - লোলা বোসের স্বামী

## সাউন্ডট্র্যাক

## তথ্যসূত্র

## বহিঃসংযোগ
* 
* www.gomolo.in

বিষয়শ্রেণী:১৯৮১-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
আজ রঙ হেঁ

**আজ রঙ হেঁ** একটি সুফিভিত্তিক কাউয়ালি সঙ্গীত যার গীতিকার প্রখ্যাত সুফি সাধক আমীর খসরু। কালামটিতে (গান) আমীর খসরু তার মুর্শিদ (পীর) ভারতীয় উপমহাদেশের প্রখ্যাত সুফি সাধক নিজামুদ্দিন আউলিয়ার আধ্যাত্বিক ক্ষমতার বন্দনা করেছেন। এটি প্রধানত সুফি ঘরনার কালাম যা কাউয়ালি অনুষ্ঠানের শেষ পর্বে পরিবেশন করা হয়ে থাকে।

## পরিবেশন

২০১২ সালে কোক স্টুডিওর পাকিস্তানি ভার্সনের ৫ম সিজনে পাকিস্তানের প্রখ্যাত গায়ক হাদিকা কিয়ানি গানটি পরিবেশন করেন।

২০১৬ সালে কোক স্টুডিওর পাকিস্তানি ভার্সনের ৯ম সিজনে প্রয়াত আমজাদ সাবরি এবং রাহাত ফতেহ আলী খান গানটি নতুন আঙ্গিকে পরিবেশন করেন।
২০১৬ সাল থেকে প্রায় ৪০ বছর পূর্বে একটি ঐতিহ্যবাহী কাউয়ালি সঙ্গীতের অনুষ্ঠানে ভারতীয় উপমহাদেশের শ্রেষ্ঠ কাউয়াল নুসরাত ফাতেহ আলী খান এবং গোলাম ফরিদ সাবরির যৌথ পরিবেশনায় কালামটি পরিবেশিত হয়েছিল।

## তথ্যসূত্র

বিষয়শ্রেণী:সুফি সঙ্গীত
বিষয়শ্রেণী:কাউয়ালি
বিষয়শ্রেণী:কাউয়ালী সঙ্গীত
বিষয়শ্রেণী:ভারতীয় গান
মানব উন্নয়ন প্রতিবেদন

**মানব উন্নয়ন প্রতিবেদন** (ইংরেজি: Human Development Report) হল জাতিসংঘ উন্নয়ন প্রকল্পের (United Nations Development Programme) উদ্যোগে সদস্য রাষ্ট্রসমূহের মানব উন্নয়নের ওপর প্রকাশ করা বাত্‌সরিক প্রতিবেদন। ১৯৯০ সালে পাকিস্তানি অর্থনীতিবিদ মেহবুব-উল-হক ও ভারতীয় অর্থনীতিবিদ অমর্ত্য সেনের উদ্যোগে এই প্রতিবেদন সর্বপ্রথম প্রকাশ করা হয়েছিল । তারপর থেকে প্রতিবছর এই প্রতিবেদন প্রকাশ করা হচ্ছে। এই প্রতিবেদনে মানব উন্নয়ন সূচক, দরিদ্রতা উন্নয়ন সূচক ও জেন্ডার উন্নয়ন সূচকের সহায়তায় সদস্য রাষ্ট্রসমূহের মানব উন্নয়নের গতিবিধির হার পরীক্ষা করা হয়। প্রতিবছর তার ভিত্তিতে দেশসমূহের একটি তালিকা প্রস্তুত করা হয় যার থেকে দেশসমূহে মানব উন্নয়নের হার সম্পর্কে জানা যায়। উদাহরণস্বরূপ, ২০১৪ সালের প্রতিবেদনে ভারতের স্থান ছিল ১৩৫ নম্বরে। প্রতিবেদন প্রতিবছরে এক-একটি মূল বিষয় রাখা হয় এবং প্রতিবেদনটির নামকরণও সেই হিসাবেই করা হয়। ২০১৪ সালের প্রতিবেদনটির মূল বিষয় ছিল "Sustaining Human Progress:Reducing Vulnerability and Building Resilience" (মানব উন্নয়ন টেকসইকরণ : দুর্বলতা কমানো ও প্রতিরোধক্ষমতা বাড়ানো)। 

## তথ্যসূত্র

বিষয়শ্রেণী:প্রতিবেদন
বিষয়শ্রেণী:অর্থনীতি
বিষয়শ্রেণী:মানব সম্পদ
বিষয়শ্রেণী:উন্নয়নমূলক অর্থনীতি